ການຄົ້ນຫາສົບ ຂອງຜູ້ເຄາະຮ້າຍ ຈາກແຜ່ນດິນໄຫວ ໃນໄຕ້ຫວັນ ໄດ້ສິ້ນສຸດລົງ
ບັນດາເຈົ້າໜ້າທີ່ກ່າວວ່າ 116 ຄົນ ໄດ້ເສຍຊີວິດໃນເຫດແຜ່ນດິນໄຫວ ທີ່ມີຄວາມແຮງ 6 ຈຸດ 4 ເຊິ່ງຄົນສ່ວນໃຫຍ່ ໄດ້ເສຍຊີວິດໃນຕຶກຫ້ອງເຊົ່າ 17 ຊັ້ນ ທີ່ໄດ້ພັງລົງມານັ້ນ.
ບັນດາພະນັກງານກູ້ໄພ ໃນໄຕ້ຫວັນ ໄດ້ກອບກູ້ເອົາສົບ ທັງໝົດ ຂອງຜູ້ທີ່ໄດ້ຮັບເຄາະຮ້າຍ ຈາກເຫດແຜ່ນດິນໄຫວ ເມື່ອບໍ່ດົນ ມານີ້ ອອກມາໄດ້ໝົດແລ້ວ ສົບຄົນສຸດທ້າຍແມ່ນໄດ້ຖືກນຳອອກມາໃນວັນເສົາວານນີ້ ຈາກຕຶກຫ້ອງເຊົ່າ 17 ຊັ້ນທີ່ໄດ້ພັງລົງຈົນລຽບໃນເມືອງ Tainan, ເຊິ່ງເປັນເມືອງທີ່ມີຜູ້ອາໄສຢູ່ 2 ລ້ານຄົນ ບັນດາເຈົ້າໜ້າທີ່ກ່າວວ່າ 116 ຄົນໄດ້ເສຍຊີວິດໃນເຫດແຜ່ນ ດິນໄຫວທີ່ມີຄວາມແຮງ 6 ຈຸດ 4 ນີ້ ເຊິ່ງຄົນສ່ວນໃຫຍ່ໄດ້ເສຍ ຊີວິດໃນຕຶກຫ້ອງເຊົ່າ Wei-guan ທີ່ໄດ້ພັງລົງມານັ້ນ ບໍລິສັດ ພັດທະນາຕຶກອາຄານ ແລະ ຜູ້ຊາຍອີກສອງຄົນ ທີ່ກ່ຽວຂ້ອງກັບການສ້າງໂຄງຮ່າງ ຂອງ ຕຶກແມ່ນໄດ້ຖືກຈັບກຸມ ກ່ຽວກັບຄວາມສົງໄສໃນການຄາດຕະກຳຖານປະໝາດເລິ້ນເລີ້